钦定古今图书集成/理学汇编/学行典/第074卷 > 淮南子 > 《缪称训》
## 钦定古今图书集成/理学汇编/学行典/第074卷 > 淮南子 > 《缪称训》

君子不谓小善不足为也，而舍之，小善积而为大善；
不谓小不善为无伤也，而为之；小不善积而为大不
善。是故积羽沈舟，群轻折轴。故君子禁于微。壹快不
足以成善，积快而为德；壹恨不足以成非，积恨而成
怨。故三代之善，千岁之积誉也；桀纣之谤，千岁之积
毁也。